Ostredok (vrch vo Veľkej Fatre)

Ostredok () je najvyšší vrch vo Veľkej Fatre. Leží nad obcou Liptovské Revúce, približne  východne od Turčianskych Teplíc. Na Slovensku je až šesť vrchov s názvom Ostredok.

Poloha 
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, na rozhraní okresov Ružomberok a Martin a zasahuje na katastrálne územie obce Liptovské Revúce a Blatnica. Najbližším sídlom sú na východe Liptovské Revúce, juhovýchodne situované sú Motyčky a Staré Hory a západne leží Blatnica. Vrch patrí do Národného parku Veľká Fatra.

Opis 
Ostredok je súčasťou hlavného hrebeňa pohoria. Má dva vrcholy; hlavný južný () a nepatrne nižší severný (). Vrcholy sú nevýrazné, poskytujúce nerušený kruhový výhľad. Svahy Ostredku sú hladko modelované, strmé, v zime na viacerých miestach hrozí nebezpečie padania lavín. Vrcholom prechádza  dlhá Veľkofatranská magistrála, vyznačená  červenou turistickou značkou. 

Severným smerom susedí Biela skala (), Suchý vrch () a Ploská (), východným Čierna hora (), Ostré brdo () a Šturec (), južným Majerova skala (), plytkým sedlom oddelený Frčkov () a Krížna () a Kráľova skala () a západným Smrekov (), Haľamova kopa (), Chládkové úplazy () a Lubená (). Masív patrí do povodia Váhu; rieka Revúca a jej prítok Lopušná odvodňujú východné svahy, západne sa zvažujúce napájajú Gaderský potok a jeho prítok Vrátňanský potok, smerujúce do Turca.

Relatívna výška Ostredku je 672 metrov, čo ho zaraďuje na 14. miesto v rebríčku vrchov s najväčšou relatívnou výškou na Slovensku.

Korekcia výšky 
Severný vrchol s uvádzanou nadmorskou výškou  bol do roku 2015 považovaný za najvyšší vrch Veľkej Fatry a tak bol uvádzaný aj v turistických mapách. V lete 2015 Klub slovenských turistov osadil na južnom vrchole, približne  juhojuhovýchodne od severného vrcholu informačnú tabuľu s nápisom „Pustolovčia / 1595 m / najvyšší bod Veľkej Fatry“. Následné meranie domnienku predbežne potvrdilo, čakalo sa na oficiálne potvrdenie výšky. V roku 2015 potvrdili merania Geodetického a kartografického ústavu Bratislava, že vyššia je južnejšie položená kóta (turistami nazvaná „Pustolovčia“), preto v roku 2016 Názvoslovná komisia Úradu geodézie, kartografie a katastra Slovenskej republiky prerokovala zmenu názvu, polohy aj výšky Ostredku. Názov Ostredok zostal pre najvyšší bod masívu ponechaný, bola tak však pomenovaná južnejšie položená nová kóta. Nižšia z kót, ktorá bola v minulosti pomenovaná Ostredok, zostala bez názvu. Nadmorskú výšku nižšej z kót úrad spresnil na  (zaokrúhlene ) a nadmorskú výšku vyššej z kót na  (zaokrúhlene ).

Názov Pustolovčia bol určený ako štandardný názov pre lúku na úbočí Ostredku. Na pôvodnom mieste označenia vrcholu bol osadený nový turistický smerovník s názvom Ostredok - rázcestie, kde sa na červený chodník pripája  zelená turistická značka z Dedošovej doliny.

Geológia 
Jeho jemne modelované svahy buduje mráznické súvrstvie fatrika. Mladšie horniny vystupujú v tektonických oknách na niektorých miestach v blízkej Gaderskej doline.

Výhľady 
Hôľnatá vrcholová časť bez vyššej vegetácie, nadmorská výška a poloha umožňuje výnimočný kruhový rozhľad. Pri vhodných podmienkach je možné pozorovať mnohé veľkofatranské vrcholy, no tiež Malú Fatru, Oravskú Maguru i Beskydy, Západné, Vysoké a Nízke Tatry, Veporské vrchy, Poľanu, Javorie, Vtáčnik, Strážovské vrchy a Moravsko-sliezske Beskydy. Ojedinele je možné vidieť vrchy 4 susedných krajín; Kékes () v Maďarsku, Schneeberg () v Rakúsku, Lysú horu () v Česku a Babiu horu () v Poľsku.

Prístup 
 po  červeno značenej Veľkofatranskej magistrále hlavným hrebeňom:
 od severovýchodu z rázc. pri Chate pod Borišovom cez Ploskú a Suchý vrch
 od juhu z Krížnej cez Frčkov
 po  žltej značke:
 od západu z obce Blatnica Gaderskou dolinou a rázc. Drobkov, odtiaľ po  zelenej cez Ostredok - rázcestie; trvanie: ↑ 5:35 h, ↓ 4:30 h
 od východu z obce Liptovské Revúce (Vyšná Revúca) cez vrch Chyžky, odtiaľ po hrebeni; trvanie: ↑ 3:45 h, ↓ 3:00 h
 po  modrej značke:
 od severozápadu z obce Necpaly Necpalskou dolinou cez Balcierovo a Koniarky; trvanie: ↑ 5:30 h, ↓ 4:05 h
 od juhu z obce Staré Hory cez Krížnu; trvanie: ↑ 4:05 h, ↓ 3:15 h

Galéria

Referencie

Literatúra 
 VKÚ Harmanec, s. r. o., Kynceľová, č. 121, Turistická mapa 121 Veľká Fatra 1 : 50 000, 8. vydanie, 2017, ISBN 978-80-8144-149-3

Pozri aj 
 Veľká Fatra
 Národný park Veľká Fatra
 Zoznam vrcholov vo Veľkej Fatre

Iné projekty

Externé odkazy 
 Poloha na turistickej mape
 Poloha na turistickej/cykloturistickej mape
 Diaľkové pozorovanie z Ostredku, časť 1, časť 2 na Refraktor.pl 
 O predošlom slovenskom diaľkovom rekorde z Ostredku v relácii Televízne noviny v archíve TV Markíza  (video)

Vrchy vo Veľkej Fatre
Tisícovky na Slovensku
Vrchy v okrese Ružomberok
Vrchy v okrese Martin
Blatnica
Liptovské Revúce